Úr penna stjórnarmanna LÍ . Lyfjaskortur – alvarlegt vandamál ! Jörundur Kristinsson Í pistlunum Úr penna stjórnarmanna LÍ birta þeir sínar eigin skoðanir en ekki félagsins . Gott aðgengi að nauðsynlegum og vönduðum lyfjum er einn af grunnþáttum öruggrar heilbrigðisþjónustu . Mörg lyf eru hér á bið í lengri tíma og Lyfjastofnun stendur í ströngu við að leita úrræða þegar ákveðin lyf eru ófáanleg . Umfang vandans kemur glögglega í ljós ef litið er yfir lyfjaskortslista á vef Lyfjastofnunar : lyfjastofnun.is / eftirlit / lyfjaskortur / Þarna eru á ferð á hverjum tíma mikið notuð og vel þekkt lífsnauðsynleg lyf sem annaðhvort eru ófáanleg eða á undanþágu um lengri eða skemmri tíma . Þetta leiddi til þess að mun meira var notað af Amoxicillín / Clavulansýrublöndu og öðrum breiðvirkum sýklalyfjum , sem ýtir undir vöxt fjölónæmra sýkla . Ekki þarf að tíunda alvarleika slíks . Fleiri sýklalyf hafa lent á skortslistanum ; má þar nefna Trímethoprím , Nítrófurantóín , Doxycyclín og fleiri . Aðrir lyfjaflokkar hafa heldur ekki farið varhluta af þessum skorti . Svo ekki sé minnst á að lyf skipta sífellt um nafn þegar þau koma frá nýjum og nýjum framleiðendum á undanþágu . Þar segir orðrétt : Sá sem ávísar lyfi , sem ekki hefur markaðsleyfi á Íslandi , tekur á sig sérstaka ábyrgð gagnvart sjúklingi og ber að sýna sérlega aðgát hvað varðar gæði , eiturefnafræði , lyfjafræði , klínísk áhrif og aukaverkanir lyfsins . Að athuguðu máli getur vart verið á færi læknis að ábyrgjast gæði , eiturefnafræði og lyfjafræði lyfs ? Grundvallarkrafa ætti að vera að skráð lyf sé fáanlegt án málalenginga . Réttindum til skráningar ættu að fylgja skyldur viðkomandi aðila að hafa lyfið á boðstólum – eða hvað ? Það ætti að liggja í hlutarins eðli að rétturinn til að flytja inn og selja lyf inn á íslenskan lyfjamarkað leggur einnig skyldur á herðar innflytjanda , það er að lyfið fáist og ekki komi upp skortur á því .